Fjöldi tegunda í ættbálkum er mjög misjafn . Sepinn skiptist í nokkur vefjalög og nefnist ysta vefjalagið epidermis . Sepunum fjölgar líka oft með knappskoti . Birta og straumar hafa líka áhrif á vaxtarhraðann . Þegar dýrin drepast þá stendur þessi stoðgrind ein eftir og í tilviki sambýliskóralla verður eftir margþætt kalsíumkarbónatbygging , sem brotnar svo niður með tímanum . Það tekur kórallarif aldir eða árþúsundir að myndast og að öllum líkindum mynduðust helstu kórallarif sem við þekkjum í dag eftir lok síðustu ísaldar . Í einu kórallarifi er oft að finna margar mismunandi tegundir kóralla sem gegna hver um sig sérstöku hlutverki í heildarbyggingu rifsins . Náttúrufræðingar nítjándu aldar tóku eftir ýmsum sérkennilegum atriðum í gerð kórallarifja , svo sem að þau koma fyrir á talsvert mismunandi sjávardýpi en ná samt ekki langt upp úr sjó . Charles Darwin ( 1809 - 1882 ) gerði skarplegar athuganir á kórallarifjum í frægri ferð sinni kringum hnöttinn með herskipinu Beagle ( Veiðihundinum ) , og notaði þessar athuganir meðal annars þegar hann var að byggja upp þróunarkenninguna og leiða rök að henni . Þess má að lokum geta að beyging orðsins kórallur hefur verið á reiki í íslensku , en hér hefur verið valin sú beyging sem mælt er með í þriðju útgáfu Íslenskrar orðabókar frá árinu 2002 . Orðið beygist samkvæmt þessu sem hér segir : Guðrún Kvaran er málfræðingur og prófessor emeritus . Hún starfaði um áratuga skeið við Orðabók Háskólans og varð forstöðumaður hennar árið 2000 . Guðrún hefur skrifað fjölda greina sem birst hafa innanlands og erlendis og flutt fjölmarga fyrirlestra um fræðasvið sín , en viðfangsefnin eru einkum íslenskur orðaforði í sögulegu ljósi , nafnfræði og orðabókafræði .